OzLabs/hebrew-wiki-articles huggingface dataset:
ה' בכסלו

==חגים ומועדים==
* תענית ציבור בקהילת פוזנא, לזכר הקרב בשנת ה'תמ"ח.
==אירועים היסטוריים==
אנדרטה לזכר הנופלים ב[[ליל הגלשונים]]
* ה'תמ"ח – לאחר קרב בן שלושה ימים, הצליחו יהודי פוזנא להדוף אל מחוץ לגטו את הסטודנטים שביקשו לפרוע בהם.
* ה'תרצ"ד – נוסד מושב העובדים כפר הרא"ה בעמק חפר.
* ה'תרצ"ח – חמישה חברי גרעין "במעלה" נרצחו על ידי ערבים בהר הרוח סמוך לקריית ענבים. לזכרם הוקם בסמוך קיבוץ מעלה החמישה.
* ה'תש"ט – טקס חנוכת כביש הגבורה, סלילת הכביש איפשרה קשר תחבורתי רציף ונוח בין ירושלים לשפלה ומישור החוף. 
* ה'תשמ"ח – ליל הגלשונים: מחבל חדר לישראל באמצעות גלשן אוויר וביצע פיגוע בו נהרגו שישה חיילי צה"ל.
* ה'תשס"ג – מחבל מארגון התנזים חדר לקיבוץ מצר ורוצח חמישה אנשים, בהם אם ושני ילדיה הקטנים.

==נולדו==
* ה'תקצ"ד – הרב הלל משה מעשל גלבשטיין, מחבר הספר "משכנות לאביר יעקב". (נפטר בכ"ד בחשון ה'תרס"ח)
* ה'תקצ"ז – רבי עקיבה יוסף שלזינגר, רב ופוסק שתמך ביישוב ארץ ישראל. (נפטר בא' באייר ה'תרפ"ב)
* ה'תר"ס – יצחק למדן, משורר עברי, מתרגם, עורך וחלוץ בארץ ישראל בימי היישוב. (נפטר בכ"א בחשוון ה'תשט"ו)
* ה'תרע"ד – הרב משה ובר, מראשי הישיבות "חתם סופר" ו"אוהל משה", מחזיר בתשובה ומשפיע חב"די בישראל. (נפטר בי"ח באדר א' ה'תש"ס)
* ה'תרצ"ו – וודי אלן, במאי קולנוע ושחקן אמריקאי.
* ה'תש"ז – נחמן שי, דובר צה"ל ופוליטיקאי ישראלי.
* ה'תש"י – שלמה ארצי, זמר ישראלי.
* ה'תש"י – רוני מילוא, ראש עיריית תל אביב וחבר כנסת במפלגת הליכוד.
* ה'תשי"ח – מנחם מנדל הגר, האדמו"ר מוויז'ניץ – מרכז חסידי ויז'ניץ.

==נפטרו==
רבי דוד לוריא
* ה'שצ"ב – רבי שמואל אליעזר הלוי איידלס ("מהרש"א"), מחכמי פולין בראשית המאה ה-17, ומחשובי פרשני התלמוד. (נולד בה'שט"ו)
* ה'תרט"ז – רבי דוד לוריא (הרד"ל), פוסק ומקובל, מחבר חידושים על הש"ס ומפרש פרקי דרבי אליעזר. (נולד בה'תקנ"ח)
* ה'תרל"ד – רבי אשר אנשיל יונגרייז, ראש ישיבה ופוסק הלכה הונגרי, רבה של טשנגר ומחבר ספר מנוחת אשר. (נולד בה'תקס"ו)
* ה'תרנ"ט – רבי יהונתן אליאשברג, רבן של פומפיאן, מריאמפולה ווולקוביסק, מעסקני חובבי ציון וחבר בתנועה הציונית. (נולד בג' באלול ה'תר"י) 
* ה'ת"ש – רבי ברוך בר ליבוביץ, מייסד ישיבת כנסת בית יצחק ומחבר ספר "ברכת שמואל", אחד הספרים החשובים בשיטת בריסק. (נולד בה'תר"ל)
* ה'תשמ"ג – הרב אלכסנדר יודאסין, רבה של קריבי ריה (קריבוי רוג), נווה צדק ויפו במשך ארבעים וחמש שנה

----

* ד' בכסלו – ו' בכסלו
* כסלו

ג05
י05
ו' בכסלו

על פי הלוח העברי הקבוע, פרשת בר המצוה של ילד שנולד בו' כסלו היא תמיד פרשת ויצא.

==חגים ומועדים==
* יום הזיכרון לדוד בן-גוריון

==אירועים היסטוריים==
* ה'תשכ"ד – נרצח נשיא ארצות הברית, ג'ון פ. קנדי
* ה'תשל"ו – החלטה 3379 של העצרת הכללית של האו"ם: האו"מ מקבל החלטה המשווה את הציונות לגזענות, ההחלטה בוטלה ב-1991

[[דוד בן-גוריון]]

==נולדו==
* ה'תר"ט – הרב יוסף חיים זוננפלד, רבה הראשון של העדה החרדית (נפטר ב-ה'תרצ"ב)
* ה'תרמ"ה – יצחק בן-צבי, נשיאה השני של מדינת ישראל (נפטר ב-ה'תשכ"ג)
* ה'תש"ג – דניאל בארנבוים, פסנתרן ומנצח
* ה'תש"ה – יצחק מרדכי, חבר הכנסת ושר הביטחון לשעבר
* ה'תשל"ז – אברהם טל, זמר ומוזיקאי ישראלי

==נפטרו==
* ה'תש"ה – הרב ישעיה קרלינסקי, רב ליטאי, ומראשי אגודת הרבנים בארצות הברית
* ה'תש"ו – יהושע חנקין, מראשי הפעילים לרכישת קרקעות להתיישבות בארץ ישראל (נולד ב-ה'תרכ"ה)
* ה'תשי"ח – הרב חיים מיכאל דב ויסמנדל, רב חרדי מפעילי ההצלה הבולטים בתקופת השואה (נולד ב-ה'תרס"ד)
* ה'תשכ"ד – נשיא ארצות הברית ג'ון פ. קנדי (נרצח) (נולד ב-ה'תרע"ז)
* ה'תשכ"ח – הרב דב מאיר רובמן, ראש ישיבת "אור תורה" בווילקומיר שבליטא ומייסד וראש ישיבת תפארת ישראל ותפארת הכרמל בחיפה (נולד ב-ה'תרנ"ה)
* ה'תשל"ד – דוד בן-גוריון, ראש הממשלה הראשון של מדינת ישראל (נולד ב-ה'תרמ"ז)
* ה'תשנ"ה – רבי יחזקאל שרגא ליפשיץ הלברשטאם, האדמו"ר השלישי בשושלת סטרופקוב (נולד ב-ה'תרס"ח)
* ה'תשס"ג – אסתר רזיאל-נאור, חברת הכנסת ופעילה באצ"ל (נולדה ב-ה'תרע"ב)

----
* ה' בכסלו – ז' בכסלו
* כסלו

ג06
י06
ז' בכסלו

==חגים ומועדים==
* יום טוב במגילת תענית. ב"סכוליון" למגילה מבואר שהחג נקבע על מות הורדוס.

==אירועים היסטוריים==
* ה'תרע"ט – מסתיימת מלחמת העולם הראשונה בשעה 11:11; פולין מכריזה עצמאות
* ה'תשס"א – נחקק בישראל חוק זכויות התלמיד, הראשון מסוגו בעולם

==נולדו==
* ה'תכ"א – רבי יהודה מילר, רב ופוסק יהודי-גרמני, אב"ד דייץ ומדינת קלן. (נפטר בי"ב בניסן ה'תקי"א)
* ה'תרמ"א – יעקב אפשטיין, פסל יהודי-אמריקאי (נפטר ב-ה'תשי"ט)
* ה'תרס"א – יעקב כ"ץ, מחנך והיסטוריון ישראלי (נפטר ב-ה'תשנ"ח)
* ה'תש"ך – חנוך רוזן, פנטומימאי ישראלי
* ה'תשכ"ג – שמוליק לוי, שחקן וקומיקאי ישראלי

==נפטרו==
* ג'תשס"א – הורדוס, מלך יהודה בחסות האימפריה הרומית, מייסד בית הורדוס (מגילת תענית, פרק ט)
* ה'תקע"ג – רבי יוסף דוד זינצהיים ("יד דוד"), רבה של שטרסבורג וראש הסנהדרין של פריז, רבה הראשי הראשון של צרפת וראש הקונסיסטוריה המרכזית של יהודי צרפת.
* ה'תשי"ב – הרב יעקב משה חרל"פ, ראש ישיבות "מרכז הרב" ובית זבול ורב שכונת שערי חסד בירושלים (נולד ב-ה'תרמ"ב)
* ה'תשמ"ד – רבי שלמה בנימין הלוי אשלג, אדמו"ר מאשלג, בנו של רבי יהודה אשלג (נולד ב-ה'תר"ע)

----
* ו' בכסלו – ח' בכסלו
* כסלו

==הערות שוליים==

ג07
י07
ח' בכסלו

פרשת בר המצווה של ילד שנולד בח' כסלו היא פרשת וישלח אם בר המצוה חל בשנה המתחילה ביום חמישי, או פרשת ויצא אם בר המצווה חל בשנה המתחילה בימים שני, שלישי או שבת.

==חגים ומועדים==
==אירועים היסטוריים==
* ה'תש"י – נוסד בית הגדי, מושב דתי לאומי בצפון הנגב
* ה'תשמ"ו – ג'ונתן פולארד נעצר בארצות הברית על ידי ה-FBI באשמת ריגול לטובת מדינת ישראל
* ה'תשמ"ז – אלי ויזל מקבל את פרס נובל לשלום
* ה'תשע"ג – הכרזת הפסקת אש וסיום מבצע עמוד ענן
* ה'תשע"ו – ג'ונתן פולארד משתחרר מכלאו בארצות הברית, 30 שנה בדיוק לאחר מעצרו.

==נולדו==
* ה'תש"ד – חנן פורת, ממקימי גוש אמונים וחבר הכנסת מטעם התחיה, מצ"ד והמפד"ל (נפטר בה'תשע"ב)
* ה'תש"ך – הרב מרדכי אלון, רב ציוני דתי שכיהן כראש ישיבת חורב וישיבת הכותל
* ה'תש"ך – הרב מנחם ברוד, דובר חב"ד בישראל, ועורך שיחת השבוע
* ה'תשכ"ה – צופית גרנט, עיתונאית, מנחה ושחקנית ישראלית

==נפטרו==
* ה'תקס"ז – בנימין וולף אייבשיץ, מיסטיקן ומשיח שקר שבתאי, בנו של הרב יהונתן אייבשיץ (נולד בה'ת"ק)
* ה'תרי"א – רבי אשר לעמיל לעווי, אב"ד גאלין בפולין ודיין בבית דין צדק אשכנזים פרושים בירושלים. (נולד בה'תקנ"ח)
* ה'תרל"ב – רבי אהרן טברסקי מצ'רנוביל, האדמו"ר השלישי בשושלת צ'רנוביל (נולד ב-ה'תקמ"ז).
* ה'תש"ב – רבי פינחס דוד הלוי הורוביץ מבוסטון ("הרבי מבוסטון") (נולד ב-ה'תרל"ו) 
* ה'תש"ג – רבי דוד בורנשטיין מסוכטשוב, נקרא על שם ספרו ה"חסדי דוד" (נולד ב-ה'תרל"ו)
* ה'תשכ"ד – מאיר ארגוב, חבר הכנסת מטעם מפא"י ויושב ראש ועדת החוץ והביטחון
* ה'תשל"ט – גולדה מאיר, ראש הממשלה הרביעית של מדינת ישראל
----

* ז' בכסלו – ט' בכסלו
* כסלו

==הערות שוליים==

ג08
י08
ט' בכסלו

פרשת בר המצווה של ילד שנולד בט' כסלו היא פרשת וישלח, אם בר המצוה חל בשנה המתחילה ביום חמישי, או פרשת ויצא אם בר המצווה חל בשנה המתחילה בימים שלישי, שני או שבת.

==חגים ומועדים==
יום זה הוא היום התשיעי בחודש התשיעי. בנובמבר 2009 פורסם על ידי קופת העיר כי בספר ברית מנוחה נכתב על יום זה כי הוא עת רצון מיוחדת, ובפרט בשעה התשיעית בו. מאז נפוצה הסגולה בציבור החרדי ותפילות רבות נערכות בשעה זו. לשון הספר הוא כך: .

==אירועים היסטוריים==
[[ישראל אומן]]
* ה'תרע"ה – נוסד הג'וינט, ועד הסיוע המיוחד של יהדות ארצות הברית.
* ה'תשל"א – הוקמה ההתנחלות פצאל, מושב שיתופי בבקעת הירדן
* ה'תשל"ח – נערך הביקור הרשמי ראשון של מנהיג ערבי בישראל, בו ביקר נשיא מצרים אנואר סאדאת בישראל ולמחרת נאם בכנסת
* ה'תשס"ו – פרופסור ישראל אומן זוכה בפרס נובל לכלכלה על תרומתו לפיתוחה של תורת המשחקים

==נולדו==
* ה'תקל"ד – רבי דובער שניאורי, "האדמו"ר האמצעי" בחסידות חב"ד, בנו של מייסד חב"ד האדמו"ר הזקן (נפטר ב-ה'תקפ"ח)
* ה'תר"ם – יצחק גרינבוים, מנהיג ציוני ושר הפנים הראשון של מדינת ישראל (נפטר ב-ה'תש"ל)
* ה'תש"י – מתי כספי, זמר ופזמונאי ישראלי

==נפטרו==
* ה'תקפ"ח – רבי דובער שניאורי, "האדמו"ר האמצעי" בחסידות חב"ד (נולד ב-ה'תקל"ד)
* ה'ת"ר – רבי משה שפירא, בנו של רבי פנחס מקוריץ, רבה של סלאוויטא ומקים דפוס סלאוויטא (נולד ב-ה'תקכ"ב)
* ה'תשכ"ב – אוריאל צימר, הוגה דעות חרדי, עבד כמתרגם באו"ם ובחסידות חב"ד (נולד בה'תרפ"א)

----
* ח' בכסלו – י' בכסלו
* כסלו

==הערות שוליים==

ג09
י09
י' בכסלו

==חגים ומועדים==
==אירועים היסטוריים==
[[מנחם בגין, ג'ימי קרטר ואנואר סאדאת בקמפ דייוויד ב-1978.]]
* ה'תקפ"ז – יום שחרורו ממאסר של אדמו"ר האמצעי, האדמו"ר השני של חסידי חב"ד, נחשב אחד מהמועדים של חסידי חב"ד.
* ה'תשל"ח – נשיא מצרים אנואר סאדאת נאם בכנסת במהלך ביקורו בירושלים
* ה'תשל"ט – פרס נובל לשלום הוענק במשותף, למנחם בגין ראש ממשלת ישראל ולאנואר סאדאת נשיא מצרים

==נולדו==
* ה'תרכ"ז – הרב שלמה אהרן ורטהיימר, חוקר תורני, דיין וראש ישיבה מהיישוב הישן בירושלים, ראשון מפרסמי גניזת קהיר. (נפטר בי' בתמוז ה'תרצ"ה) 
* ה'תרנ"ח – גרשם שלום, חוקר קבלה וחסידות (נפטר ב-ה'תשמ"ב)
* ה'תרפ"ז – ד"ר משה חיים זקס, ד"ר לבוטניקה ואגרונום ישראלי
* ה'תש"ט – אליהו ריפס, מתמטיקאי וחוקר הצופן התנ"כי
* ה'תשי"ב – אפרים שמיר, זמר וסולן ישראלי
* ה'תשל"ה – ששון גבאי, שחקן ישראלי

==נפטרו==
* ה'תצ"ח – רבי שמשון בלוך (רבי שמשון חסיד), דיין בהמבורג ומחבר הספר "נזירות שמשון"
* ה'תר"ה – רבי יעקב ברוכין, רבה של קרלין, נודע על שם ספרו 'משכנות יעקב'
* ה'תרכ"ה – הרב אברהם הכהן יצחקי, רבה הראשי של תוניס ומחבר הספר "משמרות כהונה" על הש"ס
* ה'תרפ"א – רבי פנחס מנחם אלעזר יוסטמן, מייסד חסידות פילץ ומחבר הספר "שפתי צדיק" (נולד ב-ה'תר"ח)
* ה'תרפ"ז – הרב רפאל דאבוש, מגדולי רבני יהדות לוב (נולד ב-ה'תרכ"ד)
* ה'תרצ"ד – הרב משה מרדכי אפשטיין, ראש ישיבת חברון (נולד ב-ה'תרכ"ו)
* ה'תשי"ד – הרב איסר זלמן מלצר, ראש ישיבת סלוצק, ראש ישיבת עץ חיים, ומחבר הספר "אבן האזל" על המשנה תורה לרמב"ם (נולד ב-ה'תר"ל)
* ה'תשס"ה – רפאל איתן, רמטכ"ל ושר בממשלות ישראל (נולד ב-ה'תרפ"ט)

----
* ט' בכסלו – י"א בכסלו
* כסלו

ג10
י10
י"א בכסלו

==אירועים היסטוריים==
* ה'תשס"ג – הפיגוע בציר המתפללים בחברון
* ה'תש"ג – מתחילה אקציית החיסול בגטו נובידבור מזובייצקי.

[[ברוך שפינוזה]]

==נולדו==
* ה'שצ"ג – ברוך שפינוזה, פילוסוף יהודי (נפטר ב-ה'תל"ז)
* ה'תקע"ה – רבי הלל ליכטנשטיין, רב יהודי הונגרי, רבה של קולומיאה (נפטר ב-ה'תרנ"א)
* ה'תרצ"ט – נאוה ארד, חברת הכנסת מטעם המערך ומפלגת העבודה
* ה'תרע"ט – עזריה אלון, סופר ואיש-טבע ישראלי (נפטר ב-ה'תשע"ד)
* ה'תש"ה – הרב אריה שטרן, רבה הראשי האשכנזי של ירושלים
* ה'תש"ח – ששי קשת, זמר ושחקן ישראלי
* ה'תשכ"ז – מרב מיכאלי, עיתונאית ופוליטיקאית ישראלית. נכדתו של ישראל קסטנר
* ה'תשל"ה – אריק משעלי, שחקן וזמר ישראלי

==נפטרו==
* ה'תקכ"ג – רבי יצחק סג"ל, בנו של רבי יקותיאל זלמן סג"ל, אב"ד דוקלה, צילץ ופרשבורג, ומחבר "אמרי רברבי".
* ה'תקמ"ו – רבי צבי הירש יאנוב, ראש ישיבה ואב"ד בפוזנא ובפיורדא.
* ה'תקמ"ו – רבי שמחה מדעסוי, מרא דאתרא בלנצ'נה ובסקולה, ולבסוף בדסאו. הגהותיו על התלמוד הבבלי נדפסו בש"ס וילנא.
* ה'תרכ"ב – הרב יחיאל הלר, רב בוילקובישק ובפלונגיאן שבליטא ומחבר שו"ת "עמודי אור" (נולד ב-ה'תקע"ד)
* ה'תרצ"ב – הרב יחיא קאפח, מרבני תימן ומקים תנועת הדרדעים (נולד ב-ה'תר"י)
* ה'תשס"ג – אל"ם דרור וינברג, מח"ט יהודה שנהרג בפיגוע בציר המתפללים בחברון. הקצין הבכיר ביותר שנהרג באינתיפדה השנייה (נולד ב-ה'תשכ"ה)
----
* י' בכסלו – י"ב בכסלו
* כסלו

ג11
י11
חיבור Dial-up

[[מודם פעיל]]
חיבור Dial-up או גִּישַׁת חִיּוּג היא צורת תקשורת נתונים בה מודם מחבר בין המחשב לקו הטלפון החוטי. באמצעות קו זה המשתמשים מחייגים ומתחברים לספק שירותי האינטרנט (ISP) על מנת ליצור חיבור מודם למודם אשר מנותב לרשת האינטרנט. היתרון בשיטה זו היא שהיא מסתמכת על תשתית הטלפון הקיימת בכל בית וכך חוסכת את ההוצאות שבהקמת תשתית חדשה בנוסף להיותה במהירות סבירה-גבוהה. החיסרון בשיטה זו הוא שכאשר לקוחות רבים באותו אזור (ולפיכך גם באותה תשתית טלפונית) משתמשים בה, מהירות האינטרנט נפגעת קשות.

==דגמים ומהירויות==
{| class="wikitable"
|-
! דגם
! מהירות
|-
| Modem 110 || 0.1 kbit/s
|-
| Modem 300 (Bell 103 or V.21) || 0.3 kbit/s
|-
| Modem 1200 (Bell 212A or V.22) || 1.2 kbit/s
|-
| Modem 2400 (V.22bis) || 2.4 kbit/s
|-
| Modem 2400 (V.26bis) || 2.4 kbit/s
|-
| Modem 4800 (V.27ter) || 4.8 kbit/s
|-
| Modem 9600 (V.32) || 9.6 kbit/s
|-
| Modem 14.4 (V.32bis) || 14.4 kbit/s
|-
| Modem 28.8 (V.34) || 28.8 kbit/s
|-
| Modem 33.6 (V.34) || 33.6 kbit/s
|-
| Modem 56k (V.90) || 56.0/33.6 kbit/s
|-
| Modem 56k (V.92) || 56.0/48.0 kbit/s
|-
| Hardware compression (variable) (V.92/V.44) || 56.0 - 320.0 kbit/s
|-
| Server-side web compression (variable) || 200.0 - 1000.0 kbit/s
|}

==הערות שוליים==

קטגוריה:טכנולוגיה תקשורתית
Dial-up
קטגוריה:ארכיטקטורת רשת
תת-סדרה

באנליזה מתמטית, תת-סדרה של סדרה <math>a_1,a_2,\dots</math> היא תת-קבוצה של הסדרה, המסודרת באותו סדר. תת-סדרה מתקבלת מהסדרה המקורית על ידי בחירת איברים בסדר עולה. למשל: לסדרה <math>\ a_n=\frac{1}{n}</math> יש תת-סדרות <math>\ b_n=a_{2n}=\frac{1}{2n}</math> ו-<math>\ c_n=a_{2n^2+7}=\frac{1}{2n^2+7}</math>. סדרה נחשבת לתת-סדרה של עצמה. תת-סדרה של תת-סדרה היא בעצמה תת-סדרה של הסדרה המקורית.

==ניסוח פורמלי==
תהא <math>\{a_n\}_{n=1}^\infty</math> סדרה כלשהי, ותהא <math>\{n_k\}_{k=1}^\infty</math> סדרה עולה ממש של מספרים טבעיים. אז הסדרה <math>\{a_{n_k}\}_{k=1}^\infty</math> נקראת תת-סדרה של <math>\{a_n\}_{n=1}^\infty</math>. המספרים <math>n_1, n_2, \dots</math> הם האינדקסים של תת-הסדרה. 

==גבול של תת-סדרה==
סדרת האינדקסים בתת-סדרה שואפת תמיד לאינסוף, ולכן ההתנהגות של תת-הסדרה באינסוף כרוכה בזו של הסדרה המקורית.

<math>l\,</math> נקרא גבול חלקי של הסדרה <math>\{a_n\}_{n=1}^\infty</math> אם קיימת תת-סדרה של <math>\{a_n\}_{n=1}^\infty</math> המתכנסת ל-<math>l\,</math>. הגבולות החלקיים של סדרה נקראים נקודות הצטברות שלה. אכן, <math>l\,</math> הוא גבול חלקי אם ורק אם בכל קטע פתוח סביבו ישנם אינסוף איברים של הסדרה. קבוצת נקודות ההצטברות היא קבוצה סגורה.

סדרה מתכנסת (במובן הרחב) אם ורק אם כל הגבולות החלקיים שלה שווים. כך למשל הסדרה <math>\ a_n=3+\frac{1}{\sqrt{n}}</math> מתכנסת ל-3, ולכן כל תת-סדרה שלה, למשל <math>\ b_n=a_{n^2} = 3+\frac{1}{n}</math>, מתכנסת לאותו מספר. הסדרה <math>\ c_n=4+(-1)^n+\frac{1}{n}</math> מתבדרת, אולם תת-הסדרה שלה
<math>\ d_n=c_{2n} = 5+\frac{1}{2n}</math>, מתכנסת ל-5. לכן, אם ידוע שסדרה מתכנסת, אז אפשר לחשב את הגבול שלה דרך חישוב הגבול של תת-סדרה.

לכל סדרה יש לפחות גבול חלקי אחד, סופי או אינסופי. הסיבה לכך היא שאם הסדרה חסומה אז יש לה תת-סדרה מתכנסת לפי משפט בולצאנו-ויירשטראס, ואם היא אינה חסומה, אז קל לבנות מאיבריה תת-סדרה שמתכנסת לגבול אינסופי.

===גבול עליון וגבול תחתון===
גבול עליון של סדרה חסומה של מספרים ממשיים <math>\{a_n\}_{n=1}^\infty</math> מוגדר כחסם העליון של קבוצת הגבולות החלקיים שלה, ומסומן ב- <math>\limsup_{n\rightarrow\infty} a_n</math> או <math>\overline{\lim}_{n\rightarrow\infty} a_n</math>. למעשה, ניתן להוכיח שהגבול העליון הוא בעצמו גבול חלקי ולכן הוא הגבול החלקי המקסימלי של הסדרה. באופן אנלוגי, גבול תחתון של סדרה חסומה מסומן ב-<math>\liminf_{n\rightarrow\infty} a_n</math> או <math>\underline{\lim}_{n\rightarrow\infty} a_n</math>, והוא הגבול החלקי המינימלי שלה. עבור סדרה <math>\{a_n\}_{n=1}^\infty</math> שאינה חסומה, ניתן להוכיח שיש לה תת-סדרה מתכנסת במובן הרחב ל-<math>+\infin</math> או <math>-\infin</math>, ולכן הגבול העליון או התחתון שלה מוגדרים במובן הרחב כאשר <math>+\infin</math> הוא כגבול החלקי הגדול ביותר ו-<math>-\infin</math> הוא הגבול החלקי הקטן ביותר.

גבול עליון זהה לגבול של סדרת החסמים העליונים של זנבות הסדרה. באופן פורמלי: תהי <math>\ (a_n)</math> סדרה. נגדיר סדרה חדשה <math>\ (b_m)</math> באופן הבא - <math>b_m=\sup\{a_m,a_{m+1},a_{m+2},...\}</math>. הסדרה <math>\ (b_m)</math> יורדת, ולכן מתכנסת לגבול, שהוא הגבול העליון של <math>\ (a_n)</math>.

== ראו גם ==
* משפט בולצאנו-ויירשטראס

==קישורים חיצוניים==
* 

קטגוריה:סדרות מתמטיות
צ'בוקסרי

צ'בוקסרי (ברוסית: Чебоксары, בצ'ובשית: Шупашкар) היא עיר ברוסיה, בירת רפובליקת צ'ובשיה, השוכנת לגדתו המזרחית של נהר הוולגה, בין ניז'ני נובגורוד וקאזאן. אוכלוסייתה מונה 497,618 תושבים (נכון לשנת 2020).

== היסטוריה ==
צ'בוקסרי נזכרת לראשונה בשנת 1469, כתחנה בדרך שעשו החיילים הרוסים ממוסקבה לקאזאן. על פי ממצאים ארכאולוגיים התקיים במקום ישוב לפני תאריך זה אשר השתייך לחאנות קאזאן. בעיר התגוררו צ'ובשים וטטרים, והשם המקובל ברוסית לעיר בא משמה בטטרית מאותה תקופה.

ב-1551 הפכה צ'ובשיה לחלק מרוסיה. ב-1555 בנו הרוסים במקום מבצר והושיבו בו אוכלוסייה ממוצא רוסי. במאה ה-16 ותחילת המאה ה-17 נבנו בעיר קתדרלת ודנסקי וכנסיות חשובות נוספות. בסוף המאה ה-17 נחשבה העיר כמרכז מסחר חשוב על הוולגה. ב-1781 קיבלה מעמד של עיר בגוברניה של קאזאן.

בתחילת המאה ה-20 היו בעיר 5,100 תושבים. ב-24 ביוני 1920 הפכה לבירת המחוז הצ'ובשי האוטונומי, וב-21 באפריל 1925 הוכרזה כבירת הרפובליקה הצ'ובשית האוטונומית. מ-1929 עד 1936 הייתה חלק ממחוז ניז'גורודסקי. ב-1990 הפכה לבירת רפובליקת צ'ובשיה, כחלק מרוסיה העצמאית, ובעיר התקבלה החוקה החדשה של הרפובליקה.

== קישורים חיצוניים ==

* 
* 

המפרץ המלאכותי של צ'בוקסרי

קטגוריה:רוסיה: ערים
קטגוריה:ערי בירה של יחידות מנהליות
קטגוריה:רפובליקות של רוסיה: ערי בירה
קטגוריה:צ'ובשיה
קטגוריה:יישובים שהוקמו במאה ה-15
ווקמן

מכשירים שונים של חברת סוני שסומנו תחת המותג "ווקמן"
ווקמן (באנגלית: Walkman; מסוגנן: WALKMAN) הוא מותג וסימן מסחרי רשום של חברת "סוני", לנגן קטן נייד וקומפקטי שווק לראשונה בשנת 1979. "סוני" השתמשה בשם זה למכשירים ניידים שונים: נגנים לקלטות שמע, מקלטי רדיו וטלוויזיה זעירים, נגני תקליטורים, מינידיסק ועוד. המילה הפכה לשם גנרי לנגנים של קלטות ותקליטורי שמע.

==היסטוריה==
ווקמן משנת 1998
Walkman II
חלקיו הפנימיים של Walkman II

בשלהי שנות ה-70, ניסתה קבוצת מהנדסים מטעם חברת "סוני" לייצר נגן קלטות שמע סטריאופוני, נייד וקומפקטי, אשר יכלול מערכת הקלטה ושמע. כצעד ראשון, הם החליטו לייצר נגן קטן וקליל ללא מערכת הקלטה, בלא יודעין, שבאותה העת קבוצת מהנדסים מאותה חברה החלה לעבוד על שיפור האוזניות, כלומר על מערכת השמע. ב-1979, חוברו שתי ההמצאות ליצירת המכשיר החדש. 

טרם הפצתו המסחרית של המכשיר הנייד החדש, הוא הספיק לקבל מספר כינויים שונים: סוכנים אנגלים כינו אותו "הנוסע הסמוי", בעוד שהאמריקאים בחרו להגדירו "צליל סובב", ואילו האוסטרלים אפיינו אותו כ-"סגנון חופשי". בשנת 1986 התקבלה הצעתו של אקיו מוריטה, יו"ר חברת "סוני", לשם מכשיר שנקרא "ווקמן", ואף נכנסה כערך למילון אוקספורד.

בשנות ה-90 תפס השימוש בווקמן תאוצה, במיוחד בקרב הנוער, אשר האזינו לו בזמנם הפנוי, בנסיעות ואפילו בזמן פעילות ספורטיבית.

בשנות ה-2000 החלה ירידה בשימוש במכשיר ובשימוש בשם הגנרי זאת בעקבות הפסקת השימוש בקלטות, מעבר להאזנה לנגני-תקליטורים שונים ואחר כך המצאת נגנים ניידים וקומפקטיים המשתמשים בכרטיסי זיכרון כמו נגן MP3 או iPod.

לווקמן שונה הלוגו לאחר מכן ל-w מסוגננת. הווקמן הוא גם מותג סלולרי של חברת סוני אריקסון ומאפיין את הטלפונים הסלולריים שלהם, שבהם השמעת המוזיקה היא התכונה הכי משופרת. ה-w800 הוא הטלפון הסלולרי הראשון שסומן בלוגו של ווקמן.

== ראו גם ==
* דיסקמן
* נגן MP3
* iPod

==קישורים חיצוניים==

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:מערכות שמע
קטגוריה:מכשירים שהושקו ב-1979
קטגוריה:מוצרי חברת סוני
קטגוריה:מותגים
קטגוריה:טכנולוגיות מיושנות
היריו

היריו (ביפנית: 飛龍`; מילולית: "דרקון מעופף") הייתה נושאת מטוסים של הצי הקיסרי היפני מסדרת סוריו אשר נטלה חלק במתקפה היפנית על פרל הארבור. היא טובעה ב-5 ביוני 1942 לאחר התקפה של מטוסי הצי האמריקאי במהלך קרב מידוויי.

הספינה נבנתה במסגרת המגבלות שהוטלו על יפן באמנת וושינגטון, ולכן ממדיה וחימושה היו צנועים יחסית בהשוואה לנושאות מטוסים אחרות של מלחמת העולם השנייה, ונשאה 73 מטוסים בלבד.

==היסטוריה==
ב-7 בדצמבר 1941 השתתפה ההיריו, תחת פיקודו של קפטן קאקו טומאו, במתקפה על פרל הארבור בהוואי. גל מטוסים שהמריא מסיפונה תקף את האי אוהאו. עשרה מפציצי טורפדו נקג'ימה B5N "קייט" תקפו את אניות המערכה אריזונה וקליפורניה האמריקאיות, שמונה נוספים התקיפו את אוניות המערכה וסט וירג'יניה ואוקלהומה ואת הסיירת הקלה הלנה, ושישה מטוסי זירו פגעו בבסיסי חיל האוויר האמריקאי בווילר פילד וברברס פוינט.

בין ה-21 ל-23 בדצמבר 1941 שיגרה תקיפות כנגד האי הזעיר וייק באוקיינוס השקט. בינואר 1942 סייעו מטוסיה לפלישה לאמבון באיי מולוקו. ב-19 בפברואר תקפה יחד עם נושאת המטוסים האחות שלה, סוריו, את העיר דרווין באוסטרליה.

במרץ 1942 היא נטלה חלק בקרבות בים ג'אווה, ותקפה ספינות של בעלות הברית, כולל טיבוע ספינת המטען ההולנדית Poelau Bras. באפריל 1942 היא הגיעה לאוקיינוס ההודי ותקפה את בסיסי הצי הבריטי המלכותי בקולומבו וטרינקומלי שבסרי לנקה. שם היא השתתפה בטיבוע הסיירות הבריטיות קורנוול ודורסטשייר, נושאת המטוסים הרמס ומשחתת הליווי שלה ומפייר.

ב-19 באפריל 1942 דלקה ההיריו בעקבות נושאות המטוסים האמריקאיות הורנט ואנטרפרייז ששיגרו את מתקפת דוליטל, אך לא הצליחה להשיגן ולפגוע בהן.

===בקרב מידוויי===
בשעה 04:30 של ה-4 ביוני 1942, שיגרה ההיריו מתקפה כנגד אטול מידוויי, תוך שמטוסיה משמידים מטוסים ומטרות על הקרקע. לאחר שקאגה, סוריו ואקאגי נפגעו ממטוסים אמריקאיים ב-10:25, נותרה היריו נושאת המטוסים היפנית היחידה שלא נפגעה. מסיפונה המריאו שני גלי תקיפה, ב-10:50 וב-12:45, כנגד יורקטאון האמריקאית, תוך שהם מסבים לה נזק כבד. יורקטאון טבעה סופית מאוחר יותר לאחר פגיעה נוספת מהצוללת היפנית I-168.

בעוד צוות ההיריו מתכונן לשיגור גל תקיפה שלישי, הסתערו עליה בשעה 17:03 שלושה עשר מפציצי צלילה שהמריאו מסיפון האנטרפרייז. היא נפגעה מארבע פצצות, שלוש בסיפון ההמראה הקדמי ואחת במרכז בסמוך לגשר הפיקוד. הפיצוצים הבעירו שריפות במטוסים על הסיפון ובהאנגרים. למרות שמנועי ההיריו לא נפגעו, לא הצליח הצוות להשתלט על השריפות ואלו השביתו את המנועים ב-21:23. בשעה 01:58 זעזע את הספינה פיצוץ עז וניתנה הפקודה לנטוש את הספינה. חלק מניצוליה הועברו למשחתות קאזאגומו ומאקיגומו, אך 350 נהרגו במתקפה עליה וגופותיהם נותרו מאחור. האדמירל טאמון ימאגוצ'י והקפטן קאקו נותרו על סיפונה כשבשעה 05:10 ירתה מאקיגומו טורפדו כדי לטבעה. היא טבעה כליל כארבע שעות לאחר מכן. 35 איש שנותרו על סיפונה ניצלו על ידי הצי האמריקאי ונשבו ו-35 טבעו.

==קישורים חיצוניים==

קטגוריה:נושאות מטוסים בצי יפן
קטגוריה:אוניות מלחמה יפניות שטובעו
קטגוריה:יפן: תעופה צבאית
קטגוריה:אוניות מלחמה יפניות במלחמת העולם השנייה
אליעזר אבטבי

אליעזר אבטבי (נולד ב-5 בינואר 1938) הוא פוליטיקאי ישראלי שכיהן כחבר הכנסת מטעם המפד"ל.

==ביוגרפיה==
אליעזר אבטבי נולד בתיקב (تکاب) שבאיראן, ועלה לישראל בגיל 12. הוא מתגורר במושב שיבולים בנגב, היה פעיל בארגון מושבי המזרחי של הפועל המזרחי וסגן יו”ר המועצה האזורית עזתה. בין השנים 1974–1984 שימש כחבר הכנסת מטעם המפד"ל, וכיהן בוועדות הכלכלה והכספים. בכנסת השמינית היה יושב ראש הוועדה המיוחדת לפניות הציבור. בימי כהונתו בכנסת היה מעורב בהקמת גוש קטיף ובין השאר הציע לקרוא למושב נצר חזני על שם השר מיכאל חזני.

בין השנים 2004-1998 כיהן אבטבי כיושב ראש מועצת המנהלים של בנק אדנים למשכנתאות. הוא גם כיהן כדירקטור באוצר התיישבות היהודים בע"מ וכיו"ר מועצת המנהלים של עיתון הצופה לפני שנמכר לשלמה בן צבי. בשנים 2005–2007 עמד בראש הסתדרות הפועל המזרחי בישראל.

==קישורים חיצוניים==

* 

== הערות שוליים ==

קטגוריה:חברי הכנסת מטעם המפד"ל
קטגוריה:דירקטורים ישראלים
קטגוריה:חברי הכנסת השמינית
קטגוריה:חברי הכנסת התשיעית
קטגוריה:חברי הכנסת העשירית
קטגוריה:יושבי ראש הוועדה לפניות הציבור
קטגוריה:ישראלים ילידי איראן
קטגוריה:אנשי המושב
קטגוריה:הנגב: אישים
קטגוריה:ישראלים שנולדו ב-1938
קטגוריה:מועצה אזורית שדות נגב: אישים
דלמטיה

דלמטיה (בקרואטית: Dalmacija, באיטלקית: Dalmazia) הוא אזור גאוגרפי והיסטורי בחוף המזרחי של הים האדריאטי בקרואטיה. דלמטיה משתרעת מהאי ראב בצפון ועד למפרץ קוטור במונטנגרו בדרום. האזור כולל את רצועת החוף של הים האדריאטי ואת רוב האיים השייכים לקרואטיה, וכן את חלקה דרומי והמרכזי של שרשרת האלפים הדינריים.

דלמטיה מחולקת לארבעה מחוזות (מצפון לדרום):
* מחוז זאדאר - בירתו בזאדאר.
* מחוז שיבניק-קנין - בירתו בשיבניק.
* מחוז ספליט-דלמטיה - בירתו בספליט.
* מחוז דוברובניק-נרטבה - בירתו בדוברובניק.

בדלמטיה שורר אקלים ים תיכוני, לעומת רוב חלקי קרואטיה האחרים בהם האקלים יבשתי. האזור שהוא חלק מהריביירה הקרואטית הוא יעד תיירותי ראשון במעלה בדרום אירופה.

דלמטיה ההיסטורית השתרעה על שטח גדול בהרבה מזה שתופס האזור כיום, והגיעה עד איסטריה וסלובניה בצפון, עד אלבניה בדרום, וכן כללה שטחים נרחבים מזרחית לאלפים הדינריים. מקור שמו של האזור הוא ככל הנראה בדלמטים (Dalmatae), שבט אילירי שישב באזור באלף הראשון לפנה"ס. דלמטיה העניקה את שמה לשפה הדלמטית (שפה מתה ממשפחות השפות הרומאניות), לגזע כלבים, ולציפור, הפליקן הדלמטי.

רובה של דלמטיה הייתה בריבונות הרפובליקה של ונציה עד לכיבושה על ידי נפוליאון, ומאז נמסרה למרותה של הקיסרות האוסטרית כארץ כתר, בנפרד מיתרת קרואטיה שהייתה כפופה לממלכת הונגריה.

<gallery>
Kornati.jpg|נוף בקורנטי
Narodni Trg (Pjaca).JPG|כיכר השוק בספליט
Old town of dubrovnik.jpg|דוברובניק וחומותיה
Sibenik_2003.jpg|שיבניק
Zadar.jpg|מראה פנורמי של זאדאר
Zadar_Forum.jpg|ה"פורום" הרומאי בזאדאר
Makarska from port.jpg|מקרסקה
</gallery>

==קישורים חיצוניים==

* 
* 
* 
* 

קטגוריה:קצרמר היסטוריה
קטגוריה:קרואטיה: גאוגרפיה
קטגוריה:בלקן
קטגוריה:הרפובליקה של ונציה
קטגוריה:פרובינקיות רומיות
ניופאונדלנד (דומיניון)

הדומיניון של ניופאונלנד הייתה דומיניון בריטי בין השנים 1907 עד 1934. לפני כן הייתה מושבה בריטית. בשנת 1934 ויתרה ניופאונדלנד על עצמאותה וחזרה לשלטון מרכזי בריטי, אחת המדינות היחידות בהיסטוריה שעשו צעד כזה. בשנת 1949, לאחר משאל עם הצטרפה ניופאונדלנד לקנדה (כיום תחת השם הפרובינציה של ניופאונדלנד ולברדור).

==רקע==
בשנת 1854 ניתן לניופאונלנד שלטון עצמי חלקי על ידי הממשלה הבריטית. בשנת 1855 נבחר פיליפ פרנסיס ליטל, לראש הממשל העצמי הראשון. בשנת 1869 דחו תושבי ניופאונדלנד בבחירות את ההצעה לקונפדרציה עם קנדה. בשנת 1907 קיבלה ניופאונדלנד עצמאות ביחד עם ניו זילנד, והיא הפכה ממושבה לדומיניון. יחד עם זאת הוסיפו הבריטים להשפיע על מדיניות המושבה ומנעו הסכם מסחרי עם ארצות הברית בלחצה של קנדה.

==היסטוריה==
במלחמת העולם הראשונה השתתף גדוד של אנשי ניופאונדלנד במלחמה במסגרת הכוחות של האימפריה הבריטית. רובו של גדוד זה נהרג ב-1 ביולי 1916 בקרבת בומונט האמל, ביום הראשון של הקרב על הסום, דבר שהוביל לקשיים כלכליים בדומיניון (בשל המחסור באנשים בעקבות האובדן).

בשנות ה-20 של המאה ה-20 היו במושבה שערוריות פוליטיות רבות אשר פגעו בכלכלת המושבה. ראש הממשלה של המושבה, סר ריצ'רד סקווירס נעצר בשל שחיתות בשנת 1923, דבר שהוביל לנפילת ממשלתו.
השפל הגדול הגביר את הקשיים הכלכליים של הדומיניון. ב-5 באפריל 1932 צעדו כ-10,000 איש, במצעד מחאה אל בניין המועצה, והביאו לבריחתם של הצירים מן הבניין. הממשלה שנבחרה בעקבות אירוע זה קראה לבריטניה לחזור ולשלוט בדומיניון עד אשר המדינה תהיה שוב מוכנה לשלטון עצמי הנושא עצמו כלכלית.

בעקבות בקשה זו, ויתרה ניופאונדלנד בשנת 1934 על עצמאותה וחזרה להיות נשלטת ישירות על ידי בריטניה באמצעות "ועדת ממשל".

==אחרית דבר==
בתקופת מלחמת העולם השנייה הייתה במדינה פריחה כלכלית עקב הקמת בסיסים צבאיים רבים על ידי ארצות הברית ופריחה מחודשת של תעשיית הדיג. בעקבות השגשוג הכלכלי עלתה לדיון מחדש שאלת העצמאות של המדינה.

בשנת 1946 נערכה הצבעה לבחירת אספה לאומית אשר תכריע בשאלת עתידה של ניופאונדלנד. האספה הצביעה בעד עריכת משאל עם בשאלה האם לשוב ולהיות עצמאיים. בריטניה הודיעה למושבה כי היא מסרבת לשאת בעלויות הכלכליות של ניהול המושבה, והציעה כי אחת האפשרויות שתעמודנה בפני המצביעים תהיה הצטרפות לקנדה.
משאל ראשון נערך ב-3 ביוני 1948. 44.6% תמכו בשלטון עצמאי, 44.1% תמכו בהצטרפות לקנדה ו-14.3% תמכו בהישארות כמושבה בריטית.

משאל שני נערך ב-2 ביולי 1948, בו נשאלו התושבים בין שתי האפשרויות הראשונות, כאשר 52% הצביעו בעד הצטרפות לקנדה ו-48% תמכו בעצמאות.
ניופאונדלנד הצטרפה לקנדה ב-31 במרץ 1949 כפרובינציה העשירית, והיום שמה הרשמי הוא "ניופאונדלנד ולברדור".

== ראו גם ==
*ניופאונדלנד ולברדור
*ניופאונדלנד (אי)

==קישורים חיצוניים==

קטגוריה:מדינות לשעבר באמריקה
קטגוריה:ממלכות חבר העמים הבריטי לשעבר
תיאטרון תמונע

תיאטרון תמונע הוא מרכז פרינג', מופעים, הצגות, מחול ואמנות חזותית ופלסטית, השוכן ברחוב שונצינו 8, בשכונת מונטיפיורי, בתל אביב, ובו ארבעה חללים להופעות ולאירועים.

== היסטוריה ==
מרכז "תמונע" הוקם ב-1987 על ידי נאוה צוקרמן בשיתוף מיקי צוקרמן ואילן רוזנטל. תחילה, שימש המקום להפקת הצגות תיאטרון שוליים בלבד אשר הועלו על ידי אנסמבל השחקנים שייסדה צוקרמן ב-1981. בשנות קיומו העלה אנסמבל "תמו-נע" כשלושים הצגות תיאטרון והשתתף בפסטיבלים שונים בארץ ובעולם, כמו פסטיבל עכו, פסטיבל ישראל, תיאטרונטו, אדינבורו פרינג' פסטיבל ועוד. האנסמבל מעלה כ-140 הופעות בשנה.

החל משנת 1999 שינה המקום את פניו, והפך למרכז תרבות רב-תחומי המארח על במותיו, לבד מהפקות האנסמבל, הופעות מחול, מוזיקה ואמנות. במרכז מתקיימים יותר מ-550 הצגות תיאטרון בשנה, כ-80 ערבי מחול, כ-50 ערבי ספרות ושירה ולמעלה מ-350 מופעים ואירועי מוזיקה שונים.

בשנת 2017, הוכרז שהתיאטרון יעתיק את מיקומו לפרויקט מגדלי אלון ברחוב יגאל אלון. את עלות בניית התיאטרון מממנים יזמי המגדלים במסגרת מטלות ציבוריות שהשיתה העירייה כתנאי לאישור התוכנית. התיאטרון ישוכן במבנה בשטח 2,400 מ"ר בבעלות עיריית תל אביב-יפו.

==במאי הבית==
בתיאטרון זה יש מספר במאי בית והם:
* נאוה צוקרמן, שהיא גם המנהלת האמנותית
*ניצן כהן
* פרופ' יוסי יזרעאלי
* יהושע סובול
* גיל אלון
* אנה בניאל

==קישורים חיצוניים==

* 

* 
* מרב יודילוביץ', [http://www.habama.co.il/Pages/Description.aspx?Subj=5&Area=1&ArticleID=3441 הניצוץ של נאוה צוקרמן - שיחה], באתר הבמה, 28 ביוני 2006
* 
* 
* 
* 
* 
* 
* 
* 

==הערות שוליים==

תמונע
קטגוריה:ישראל: תיאטרוני פרינג'
שריר הירך הארבע-ראשי

שריר הירך הארבע-ראשי (TA: Musculus quadriceps femoris) נמצא בקדמת הירך ומהווה חלק עיקרי במסת השריר שלה. השריר מורכב, כפי שניתן להבין משמו, מארבעה חלקים המסתיימים בגיד משותף המחובר לעצם הפיקה. השריר הארבע-ראשי הוא הפושט העיקרי של הברך ובחלקו הוא גם כופף של מפרק הירך. כל חלקיו של השריר פועלים בפעולות האופייניות של הרגל, כמו הליכה, ריצה, טיפוס, קפיצה וקימה מכיסא.

== תיאור ==
שרירי ירך ימין במבט קדמי
ארבעת חלקיו של השריר הארבע-ראשי עוטפים כמעט את כל חלקה הקדמי וצדדיה של עצם הירך ומסתיימים בגיד משותף, גיד הארבע-ראשי, המחובר לפיקה ודרכה ודרך רצועת הפיקה מתחברים לגבששת השוקה.

=== שריר הירך הישר ===
שריר הירך הישר (Musculus rectus femoris) ממוקם לאורך מרכז קדמת הירך. תחילתו של השריר בשני גידים המחוברים לקוץ הכסל הקדמי התחתון ולחריץ מעל לשפת המרחשת (שני מבנים גרמיים הממוקמים בכסל). השריר מסתיים בחיבור לגיד הארבע-ראשי.

שריר הירך הישר שונה משלושת ראשי השריר האחרים בחיבורו לאגן ולא לעצם הירך ומכאן בפעולתו ככופף מפרק הירך ובחוסר יעילותו כפושט ברך כאשר הירך כפופה.

=== השריר הנרחב הצידי ===
השריר הנרחב הצידי (Musculus vastus lateralis) הוא הגדול מבין ארבעת חלקי הארבע-ראשי. תחילתו של השריר בתל הירך הגדול ובשפה הצידית של רכס הירך. השריר מסתיים בגיד הארבע-ראשי.

=== השריר הנרחב התיכון ===
השריר הנרחב התיכון (Musculus vastus medialis) פעיל במיוחד בעשרת האחוזים האחרונים של פשיטת הברך. תחילתו של השריר בקו שבין שני התלים של עצם הירך ובשפה התיכונה של רכס הירך. השריר מסתיים בגיד הארבע-ראשי.

לעיתים מחשיבים את השריר הנרחב התיכון כמורכב משני חלקים: החלק העליון הוא השריר הנרחב התיכון הארוך (vastus medialis longus) וחלקו התחתון של השריר מכונה השריר הנרחב התיכון המלוכסן (vastus medialis oblique VMO). השריר הנרחב התיכון המלוכסן מושך את הפיקה לכיוון תיכוני בסוף תהליך הפשיטה של הברך וכך משמר אותה במנחה המדויק. חולשה של השריר הנרחב התיכון המלוכסן יכולה להתבטא בכאבי ברך.

=== השריר הנרחב הביניימי ===
השריר הנרחב הביניימי (Musculus vastus intermedius) עמוק משלושת הראשים האחרים של הארבע-ראשי. תחילתו בחלק הצידי של עצם הירך ובשני השלישים העליונים של קדמת עצם הירך. השריר מסתיים בגיד הארבע-ראשי.

שריר מפרק הברך (Musculus articularis genus) ממוקם עמוק יותר מהנרחב הביניימי ותחתון לו בחיבורו לקדמת עצם הירך. סיביו מעורבים תדיר עם סיבי הנרחב הביניימי. שריר מפרק הברך מסתיים בחיבור לקופסית מפרק הברך והוא מרים אותה מעלה בזמן פשיטת הברך למניעת תפיסתה על ידי מפרק הברך.

== עצבוב ==
השריר הארבע-ראשי מעוצבב על ידי שורשי העצב המותניים השני השלישי והרביעי (L2, L3, L4) דרך עצב הירך (Nervus femoralis).

== ראו גם ==
*אנטומיה - מונחים

==קישורים חיצוניים==

* 

קטגוריה:שרירי הגפיים התחתונות
מבנה יצירה

מבנה יצירה הוא מערכת מתמטית המאפשרת לאפיין קבוצה של משפטים בשפה פורמלית. שימוש (משתמע או מפורש) בשיטה זו מצוי ברוב ענפי המתמטיקה, ובפרט, בלוגיקה המתמטית.

מקרה פרטי חשוב של מבנה יצירה, הוא אלגברת יצירה חופשית, בה לכל עצם נוצר יש בנייה יחידה.

== דיון פורמלי ==
מבנה יצירה הוא מערכת בעלת המרכיבים הבאים:
:א. קבוצה לא ריקה K (המכונה "העולם של המבנה", אבריה מכונים "עצמים").
:ב. קבוצה <math>D\subseteq K</math> (איבריה מכונים "היוצרים של המבנה").
:ג. קבוצה יחסים על K שכל אחד מהם דו-מקומי לפחות (מכונים בקיצור "היחסים").
נגדיר גם:
:1. פונקציה במבנה – כינוי ליחס n+1 מקומי במבנה, אשר הוא פונקציה n-מקומית.
:2. פעולה במבנה – פונקציה במבנה המוגדרת על כל העולם של המבנה.
:3. עץ בניה במבנה – עץ G המיושב באיברים של K, בו כל <math>x\in G</math> מקיים:
::א. אם x עלה, אז ב-x יושב איבר של D.
::ב. אם ל-x יש n>0 בנים, ב-x יושב עצם a, ובבן ה-i-י יושב עצם <math>\ b_i </math> - אז קיים במבנה יחס R כך ש-<math>(b_1, b_2, ..., b_i, a)\in R</math>.
:4. עצם נוצר – איבר של K שיש לו עץ-בנייה.

על העצמים הנוצרים במבנה-יצירה, ניתן להוכיח טענות באינדוקציה על הבנייה שלהם.

אם כל יחס במבנה יצירה הוא פעולה, אומרים שמבנה היצירה הוא אלגברת יצירה, ואם גם כל עצם הנוצר במבנה הוא בעצמו יוצר, או שקיימים: מספר טבעי יחיד n>0, עצמים נוצרים יחידים <math>(b_1, b_2, ..., b_n) </math> ופעולה n-מקומית יחידה F במבנה, שעבורם <math>(a=F(b_1, b_2, ..., b_n</math> - אז אלגברת היצירה מכונה אלגברת יצירה חופשית.

באלגברת יצירה חופשית, לכל עצם נוצר עץ בנייה-יחיד, וכך ניתן להגדיר היטב פונקציות ברקורסיה על הפעולות של מבנה-היצירה.

== דוגמאות ==
* מבנה יצירה של מערכת היסק בשפת תחשיב הפסוקים – הוא מבנה שעולמו הוא קבוצת כל הפסוקים, קבוצת היוצרים שלו היא קבוצת האקסיומות הלוגיות, והיחסים בו הם כללי ההיסק. זו אינה אלגברת-יצירה חופשית (מכיוון שלמשפט אחד יכולות להיות כמה הוכחות שונות). 

* מבנה יצירה של המספרים הטבעיים מ-0 – הוא מבנה שעולמו קבוצת כל המספרים הממשיים, יש לו רק יוצר אחד, שהוא 0, וקבוצת היחסים בו כוללת רק פעולה אחת, והיא פעולת העוקב: S(x)=x+1. מבנה זה הוא אלגברת-יצירה חופשית.

* מבנה היוצר תת-מרחב וקטורי – הוא מבנה שעולמו הוא מרחב-וקטורי n ממדי, יש בו k יוצרים שהם וקטורים במרחב, ופעולותיו הם: פעולה דו-מקומית שהיא חיבור וקטורי, ופעולה חד-מקומית לכל מספר a בשדה מעליו מוגדר המרחב, שהיא הכפל ב-a. מבנה זה הוא אלגברת-יצירה-חופשית אם ורק אם הווקטורים הם בלתי-תלויים ליניארית במרחב.

==ראו גם==
* לוגיקה מתמטית
* שפה פורמלית

קטגוריה:לוגיקה מתמטית
שלומי שם-טוב

שלומי שם-טוב (נולד ב-1972) הוא פסנתרן ישראלי.

==ביוגרפיה==
את לימודי הפסנתר החל אצל הדסה ביריביס והמשיך אצל אריה ורדי באקדמיה למוזיקה על שם רובין בתל אביב. הוא בוגר התיכון לאמנויות תלמה ילין והשתתף ביחידת הנגנים הצעירים של מרכז טארג למוזיקה בעין כרם, ירושלים. את שירותו הצבאי עשה כמוזיקאי מצטיין.

שלומי שם-טוב זכה שנה אחר שנה במלגות של קרן התרבות אמריקה ישראל ובמענקי קלרמונט. בהיותו בן 13 ניגן לראשונה עם התזמורת הפילהרמונית הישראלית בניצוח זובין מהטה ובהמשך הופיע עם תזמורות אחרות בישראל, כמו גם עם הפילהרמונית של לונדון, תזמורת ריגה, התזמורת הקאמרית של סנקט פטרבורג והתזמורת הסימפונית של פראג. במשך השנים הופיע בקונצרטים קאמריים באירופה, בארצות הברית, בקנדה ובארגנטינה ובפסטיבלי מוזיקה באירופה, בירושלים ובכפר בלום. לאחר חידוש היחסים בין ישראל לרוסיה הוזמן להופיע במוסקבה. 

שם-טוב מקליט לקול המוזיקה ולרשתות רדיו זרות בעולם. זכה בפרס מיוחד בתחרות "אומברטו מיכֶּלי", במילאנו, איטליה. 

ב-2011 הצטלם שם-טוב לסרט "פיניטה לה קומדיה" של ויקטור בראון, בו הוא מגלם את דמותו של בטהובן הצעיר. שם-טוב גם ניגן והקליט את המוזיקה לסרט.

== קישורים חיצוניים ==
* 
* 

קטגוריה:פסנתרנים ישראלים
קטגוריה:תלמידי אריה ורדי
קטגוריה:בוגרי תלמה ילין
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1972
מרכז עדן-תמיר למוזיקה

מרכז עדן-תמיר למוזיקה (לשעבר מרכז טארג למוזיקה) הוקם בשנת 1968 על ידי צמד הפסנתרנים ברכה עדן ואלכסנדר תמיר וממוקם בעין כרם.

==הקמת המרכז==
המרכז הוקם בתמיכתו של טדי קולק, ראש עיריית ירושלים, אשר שאף לבסס את עין כרם כשכונת אמנים ולשם כך העמיד לרשות הזוג את המבנה, שהיה קודם בית המוכתר, והשטח. המסורת אומרת, כי צ'ארלס גורדון, קצין בריטי שהיה שליט סודאן, נטע עץ בחצר הבית בביקורו בארץ ישראל בשנת 1883. בסיוע "עמותת מרכז למוזיקה ע"ש פאני מקס טארג" הוקם המרכז ונקרא "מרכז טארג למוזיקה". לאחר מותה של ברכה עדן בשנת 2006 הוסב שם המרכז ל"מרכז עדן-תמיר למוזיקה".

==פעילות==
המרכז מהווה מוקד לפעילות מוזיקלית ענפה, הכוללת בין היתר רסיטלים, כיתות אמן, קונצרטים קאמריים ותחרויות. המרכז פועל לקידום מוזיקאים צעירים בראשית דרכם וקונצרטים בביצועם משודרים תדיר בקול המוסיקה.

מוזיקאים רבים הופיעו במרכז, ביניהם הכנר אייזק שטרן, הזמרים יאן פירס, ג'ני טורל ומורין פורסטר ואמנים ישראלים מן השורה הראשונה.

תמיר עצמו התגורר במקום ונהג להציע לאורחים המגיעים למופעים כיבוד קל, שהכין בעצמו.

==קישורים חיצוניים==
* 

קטגוריה:מוסדות מוזיקליים בירושלים
קטגוריה:עין כרם
אוינופיון

במיתולוגיה היוונית, אוינופיון (ביוונית: Οἰνοπίων; "יוצר היין"), היה בנם של אריאדנה ושל דיוניסוס ואחיה של מרופה, היה מלך כיוס.

== משפחתו ==
אוינופיון היה בנה של נסיכת כרתים אריאדנה מדיוניסוס.<ref></ref><ref></ref> הוא נולד בלמנוס. אחיו היו תואס, סטפילוס, לטרומיס, אואנתס וטאורופוליס.<ref></ref>

ממלכה הליקה, לאוינופיון הייתה בת אחת, שנקראה או מרופה, או אארו על ידי פרתניוס. היו לו גם כמה בנים, דהיינו מלאס, טאלוס, מארון, יואנתס, סלאגוס ואתמאס, שכולם הפליגו איתו לכיוס מכרתים.<ref></ref>

== במיתולוגיה ==
הסיפור הידוע ביותר על אוינופיון הוא זה שעוסק בקבלתו של צייד הענק המפורסם אוריון כאורח, עם ניסיונו לאחר מכן של אוריון לאנוס את בתו. הסיפור שונה במקצת במקורות עתיקים שונים; מה שלהלן הוא גרסתו של הסיודוס.

אוריון הלך לכיוס על פני הים האגאי, ואוינופיון קיבל את פניו במשתה; אוריון השתכר ותקף את מרופה. כנקמה, אוינופיון עקר את עיניו של אוריון, ואז זרק אותו מהאי. הפייסטוס ריחם על אוריון העיוור ונתן לו את משרתו סדאליון כמדריך. סדאליון הדריך אותו מזרחה, שם השמש העולה החזירה את הראייה של אוריון. אוריון החליט אז להרוג את אוינופיון, אבל אנשי כיוס בנו למלך מבצר תת-קרקעי, ואוריון לא מצא אותו. (מקורות אחרים אומרים שזה היה מבצר ברזל, שנבנה על ידי הפייסטוס.) אוריון הלך לאחר מכן לכרתים.<ref></ref><ref></ref>

== קישורים חיצוניים ==

== הערות שוליים ==

קטגוריה:גיבורים מהמיתולוגיה היוונית
קטגוריה:אלים למחצה
ניוקאסל על הטיין

ניוקאסל על הטיין (באנגלית: Newcastle upon Tyne, ) היא עיר בצפון-מזרח אנגליה. שם העיר מקוצר לרוב לניוקאסל.

ניוקאסל היא עיר ומטרופולין במחוז טיין אנד וויר, הנמצא על גדתו הצפונית של נהר הטיין, בצפון-מזרח אנגליה. נוסדה בזמן הכיבוש הרומי של אנגליה תחת השם Pons Aelius. השם הנוכחי אומץ בשנת 1080 ומאז נמצא בשימוש. העיר היא ה-38 בגודלה באנגליה והמטרופולין הוא השביעי בגודלו באנגליה.

תושבי ניוקאסל מבחינה טכנית נקראים נובוקסטרים אך הם ידועים לרוב בכינוי החיבה שלהם "ג'ורדים " כשבדומה לחלקים שונים באנגליה הם מוכרים במבטא הייחודי להם ה"ג'ורדי".<br>
האזור נודע במרבצי הפחם המרובים, מה שהוביל לשימוש בשם העיר בביטוי באנגלית: "to carry coals to newcastle" (לשאת פחם לניוקאסל) כמו "למכור קרח לאסקימואים" לעשות דבר מיותר. <br>
העיר ידועה גם בזכות קבוצת הכדורגל שלה, ניוקאסל יונייטד, ובזכות בירה ניוקאסל, אשר יוצרה לראשונה במבשלות טיין בעיר ב-1928, ונקראת על שמה.

==היסטוריה==

==השכלה==
בניוקאסל שוכנת אוניברסיטת ניוקאסל.

==ערים תאומות==
* 
* 
* 
* 
* 
* 
* 
* 
* 
* 
* 
* - לפי הסכם חברות מיוחד, לעומת שאר הקשרים המצוינים מעלה.

==ראו גם==
* מנהרת ויקטוריה

==קישורים חיצוניים==

* 
* 

*
קטגוריה:אנגליה: ערים
קטגוריה:צפון-מזרח אנגליה
קטגוריה:טיין אנד ויר: יישובים
קטגוריה:יישובים שהוקמו במאה ה-2
מורין פורסטר

מורין פורסטר בעת ביקור בישראל, 1961
מורין פורסטר (אנגלית: Maureen Forrester; 25 ביולי 1930– 16 ביוני 2010) הייתה זמרת אלט אופראית קנדית-יהודייה.

== חייה ==
מורין פורסטר נולדה בשם קתלין סטיוארט במונטריאול שבנפת קוויבק. היא גדלה בשכונת עוני במזרח מונטריאול. בגיל 13 נשרה מן הלימודים כדי לעזור בפרנסת המשפחה, שהיו בה עוד שלושה ילדים מלבדה, בעבודתה כמזכירה בחברת הטלפונים בל. היא הצליחה לממן לעצמה שיעורי פיתוח קול וזמרה אצל סאלי מרטין, פרנק ראו והבריטון ברנרד דיאמנט. את הרסיטל הראשון שלה נתנה ב-YWCA המקומי בשנת 1953. המלווה שלה היה ג'ון ניומרק, והופעתם זו הייתה פתיחה לשיתוף פעולה רב-שנים. הופעתה הקונצרטנטית הראשונה הייתה בביצוע הסימפוניה התשיעית של בטהובן עם התזמורת הסימפונית של מונטריאול בניצוח אוטו קלמפרר.

פורסטר סיירה רבות בקנדה ובאירופה עם Jeunesses Musicales. הופעתה הראשונה בניו יורק הייתה באולם הקונצרטים העירוני בשנת 1956. ברונו ולטר הזמין אותה לשיר בשבילו; הוא חיפש את האלט המתאים לביצוע והקלטה של הסימפוניה השנייה, "התחייה", של גוסטב מאהלר. הייתה זו ראשיתו של קשר חם, רצוף חיבה והרמוניה. ולטר היה תלמידו של מאהלר והדריך את פורסטר בפרשנות יצירותיו. היא שרה בביצועי הפרידה של ולטר מן הפילהרמונית של ניו יורק בשנת 1957.

פורסטר נודעה בביצועי מאהלר שלה ובכוח התמדה מרשים. היא יכלה להגיש עד 120 הופעות בשנה ובה בעת לגדל את חמשת הילדים שהביאה לעולם בנישואיה למנצח והמוזיקולוג היהודי יוג'ין קאש, והתגיירה בעקבותיו. היא נחשבה לבעלת דיקציה גרמנית יוצאת מן הכלל וחוש דרמטי מעולה, שהקנו לה שם של זמרת לידר מן השורה הראשונה. היא הופיעה דרך קבע גם בקונצרטים ובאופרות.

פורסטר הייתה בעלת הקול של ביאנקה קסטאפיורה בסדרת הטלוויזיה "הרפתקאות טינטין".

מורין פורסטר נודעה כמי שמעודדת מלחינים קנדיים ומשלבת דרך קבע את יצירותיהם בתוכניותיה, בייחוד בסיוריה בארצות אחרות. במשך השנים כיהנה בתפקידים שונים בקנדה וקיבלה תוארי כבוד רבים. בין השנים 1986 ל-1990 כיהנה כנשיאת אוניברסיטת וילפריד לוריה, ואולם הרסיטלים של האוניברסיטה נקרא על שמה.

בשנת 1986 פרסמה את ספר זיכרונותיה, Out of Character.

פורסטר נפטרה בשנת 2010 בטורונטו.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זמרות אופרה
קטגוריה:זמרות יהודיות קנדיות
קטגוריה:יהודים קנדים
קטגוריה:גרות
קטגוריה:מקבלי עיטור מסדר אונטריו
קטגוריה:זמרי קונטרה אלט
קטגוריה:ילידות 1930
קטגוריה:קנדיות שנפטרו ב-2010
קטגוריה:קנדים שנפטרו ב-2010
קטגוריה:מקבלי תואר דוקטור לשם כבוד מאוניברסיטת לאוול
קטגוריה:מקבלות תואר דוקטור לשם כבוד מאוניברסיטת לאוול
אוויה (אי)

אוויה הכולל את האי "אוויה", האי סקירוס ממזרחו, ומקצת מהיבשת במרכז יוון]]
אֶווִיַה (ביוונית: Εύβοια) הוא האי השני בגודלו ביוון (אחרי כרתים), המהווה את חלקה הגדול של היחידה האזורית אוויה (הכוללת גם את האי סקירוס וחלק קטן מן היבשת).

== גאוגרפיה ==
שטח האי הוא 3,670 קילומטרים רבועים, ואוכלוסייתו מנתה כ-190,00 תושבים, נכון לשנת 2011. צורת האי מוארכת, וכמעט צמוד לחוף המזרחי של יוון. שטח האי מהווה את המשכו של רכס הרים, אשר בחלק היבשתי, הסמוך לאי, כולל את ההרים אתוס, אולימפוס, אוסה ופליון. רכס זה עובר דרך אוויה וממשיך בכמה איים הרריים נוספים: אנדרוס, טינוס ומיקונוס. קיימת חלוקה טבעית של האי לשלושה אזורים: האזור הצפוני מיוער מאוד, ונשלט על ידי הפסגה פיקסריה (גובה 1,371 מטר), ואקלימו זהה לאקלים של חצי האי פליון הסמוך אליו. מרכז האי הוא הפורה ביותר, ובו מישורים נרחבים, כאשר בדרום מרכז אי נמצא ההר דירפיס (גובה 1,745 מטר). דרום האי דומה טופוגרפית ואקלימית לאיים הקיקלאדיים, ובמרכזו ההר אוכחי (גובה 1,394 מטר).

שני גשרים, הגשר הישן והגשר הגבוה, מחברים בין האי לבין היבשת. ניתן להגיע אל האי במכונית וברכבת, וכמובן גם במעבורות שחוצות את מצר אוריפוס. לאי יש שלושה נמלים עיקריים: קימי, כלקיס וקריסטוס.

אוכלוסיית האי מגוונת, ומקורה ממחוזות שונים ביבשת וגם מהאיים השונים. בין התושבים היוונים יש גם אלבנים וולאכים.

על פי המיתולוגיה היוונית, אאובויה הייתה אהובתו של פוסידון, והיא שנתנה את שמה לאי. הומרוס מספר באיליאדה שהערים היווניות סיפקו את האוניות לצי שיצא נגד טרויה, ובהן מונה הומרוס שבע ערים ששכנו באי זה: כלקיס, ארטריה, איסטיאיה, קירנטתו, דיון, קריסטו וסטירה. ערים אלה השתתפו עם 40 ספינות.

==קישורים חיצוניים==

* 
* .
* .
* 
* 
* סיון זמיר, [https://www.mako.co.il/travel-world/magazine/Article-7a0e4447be80781026.htm מהאיים היפים ביותר ביוון], באתר mako, 23 במרץ 2023
* 

== הערות שוליים ==

קטגוריה:יוון: איים
קטגוריה:איי הים האגאי
בוטושאן

בוטושאן (ברומנית: Botoşani, נהגה: /bo.to'ʃanʲ/) היא עיר הבירה של מחוז בוטושאן בצפון מזרח רומניה המונה נכון ל-2011 כ-106 אלף נפש.

==מקור השם==
קרוב לוודאי, ששם העיר נובע משמה של משפחת אצילים בשם בוטש (רומנית: Botaş). שם זה מצוי במסמכים ישנים מתקופתו של הנסיך שטפן הגדול במאה ה-15 כאחת המשפחות החשובות ביותר במולדובה. שם שאפשר להתחקות אחריו עד למאה ה-11.

==יהודי העיר==

בבוטושאן התקיימה קהילה יהודית. הדיין של העיר היה הרב חיים דוד סאנט. בעיר התקיימה גם חסידות בוצ'צ'ה-בוטושאן.

== ערים תאומות ==
* 

==קישורים חיצוניים==

* 
* [https://web.archive.org/web/20161129013633/http://www.botosani.ro/ www.botosani.ro]
* [https://web.archive.org/web/20051018042604/http://www.probotosani.ro/ www.probotosani.ro]
* [https://web.archive.org/web/20060420171016/http://www.labotosani.ro/ www.labotosani.ro]
* [http://www.epctv.com/channels/TeleM_Botosani-Online-Watch-3457.htm תחנת הטלוויזיה המקוונת של בוטושן TeleM Botosani]
* 
* 

קטגוריה:רומניה: ערים
קטגוריה:קהילות יהודיות ברומניה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-14
920

== אירועים ==
* ניצחון של צבא המורים נגד צבאות נוצריות של ממלכת לאון וממלכת נברה.
* צבאות של מורים עברו את הרי הפירנאים והגיעו עד לטולוז.

== נולדו ==
* דונש בן לברט, פרשן, משורר ומדקדק בספרד בתור הזהב של יהדות ספרד (נפטר בשנת 990)
*מנחם בן סרוק, בלשן ופילולוג יהודי בספרד של תור הזהב (נפטר בשנת 970). יריב של דונש בן לברט.

== נפטרו ==

== לוח שנה ==









==קישורים חיצוניים==
946

== אירועים ==

== נולדו ==
* סילבסטר השני, האפיפיור ה-139 למניין (נפטר ב-1003)

== נפטרו ==
* מרינוס השני, האפיפיור ה-128 למניין
* דניאל בן משה אלקומיסי, הוגה דעות ופרשן מקרא קראי

== לוח שנה ==









==קישורים חיצוניים==
1086

== אירועים ==
* באביב קסטיליאנים התחילו במצור על סרגוסה.
* בעקבות המצב הקשה בשדה הקרב, השליטים המוסלמים ביקשו עזרה מהמוראביטון, ששלטו בצפון אפריקה. כוח מוראביטי משמעותי עבר את מצרי גיברלטר והתחיל להתקדם צפונה תוך ביזה בערים המוסלמיות בדרך.
* בסוף השנה, מנהיג המוראביטון נאלץ לחזור לצפון אפריקה לאור בעיות פוליטיות בממלכה.

== נולדו ==

== נפטרו ==

== לוח שנה ==









==קישורים חיצוניים==
אפרים חוזר לצבא

"אפרים חוזר לצבא", הוא מחזה מאת יצחק לאור שעורר סערה באמצע שנות השמונים של המאה ה-20, לאחר שהמועצה לביקורת סרטים ומחזות סירבה להתיר את הצגתו, וגרם לביטול הצנזורה על מחזות בישראל.

המחזה נכתב בשנת 1984, ותיאטרון חיפה רכש את הזכות להעלותו על במה.<ref name=":0">שמעון לוי, </ref> ב־2 בספטמבר 1985 פסלה המועצה לביקורת סרטים ומחזות את המחזה ואסרה על העלאתו.<ref name=":0" /> לאור ואחרים עתרו לבג"ץ כנגד החלטה זו, באמצעות עו"ד דב חנין. העתירה הוכרעה בפברואר 1987, ובג"ץ פסל את החלטת המועצה והמחזה הותר בהצגה.

==תוכן המחזה==
תיאור תמציתי של תוכן המחזה ניתן בתחילת פסק הדין:

שם המחזה הוא פרפרזה לשם נובלה שכתב הסופר ס. יזהר, "אפרים חוזר לאספסת", אחת היצירות הבולטות של סופרי דור תש"ח.

==נימוקי הפסילה==
בנימוקיה של המועצה לביקורת סרטים ומחזות להחלטתה נאמר:

==פסיקת בג"ץ==
בפסק הדין שקל השופט אהרן ברק את זכותו של המחזאי לחופש הביטוי לעומת הסדר הציבורי העלול להיפגע חמורות מהצגת המחזה, ומסקנתו:

עמיתיו של השופט ברק, השופטת שושנה נתניהו והשופט יעקב מלץ, הסכימו עם החלטתו להתיר את הצגת המחזה, אך לא השלימו עם הסתייגותו העדינה מאוד מתוכן המחזה. השופטת נתניהו תיארה את המחזה "מחזה קלוקל ונפסד", והשופט מלץ הוסיף ואמר:

==בעקבות פסק הדין==
על אף שהותרה הצגתו, בינתיים נסוג תיאטרון חיפה מכוונתו להעלות את המחזה על במה. באותה שנה פרסמו לאור וזוגתו אלינה קורן את המחזה בדפוס, בהוצאה עצמית (תחת שם ההוצאה "טימון", על שם טימון איש אתונה של שייקספיר) בצירוף מבוא מאת אברהם עוז.

בשנת 1989 עלה המחזה לראשונה על במה, בהפקה פרטית על בימת צוותא בתל אביב, בבימוי אתי רזניק, בעיצוב טל יצחקי, ובהשתתפות דליק ווליניץ (בתפקיד אפרים), אסתי קוסוביצקי, שלמה סדן, דן לרנר, גיא לוי ושרון גנון. אחרי ערב הבכורה לקה ווליניץ בבריאותו, והמשך ההצגה נדחה. בינתיים, הועלתה ההצגה גם בברלין, מספר זעום של פעמים.

בנוסף, בשנת 1989 הושעה לשנתיים תוקפה של פקודת ההצגות הציבוריות (ביקורת), ובתום תקופה זו בוטלה הפקודה כליל, ובכך נשללה סמכותה של המועצה לביקורת סרטים ומחזות לבקר הצגות תיאטרון.

==קישורים חיצוניים==
* 
* 
* 
* 

== הערות שוליים ==

קטגוריה:יצירות שצונזרו בישראל
קטגוריה:מחזות ישראליים
קטגוריה:מחזות משנות ה-1980
קטגוריה:מחזות בעברית
קטגוריה:צה"ל בתרבות ובאמנות
קטגוריה:המועצה לביקורת סרטים ומחזות
קטגוריה:יצחק לאור
הנס סווארובסקי

הנס סווארובסקי (בגרמנית: Hans Swarowsky; 16 בספטמבר 1899 בבודפשט, הונגריה – 10 בספטמבר 1975 בזלצבורג, אוסטריה) היה מנצח אוסטרי. כמו כן היה פרופסור לניצוח באוניברסיטה למוזיקה של וינה. בית ספר זה הוציא מתוכו רבים מן המנצחים המפורסמים ביותר של ימינו אלה ושל המאה שעברה גם יחד, ביניהם קלאודיו אבאדו, אוּלְף סוֹדֶרבּלוֹם, ז'אק דלאקוט, אדם ואיוואן פישר, מאריס יאנסונס, חסוס לופז-קובוס, זובין מהטה פטר שניידר וברונו וייל.

הרצאותיו ומאמריו של סווארווסקי נאספו בקובץ הנושא את השם "Keeping Shape" המשמש כיום כפוסק עליון בשאלות ביצוע וניצוח.

==קישורים חיצוניים==

קטגוריה:מנצחים אוסטרים
קטגוריה:מורים למוזיקה
קטגוריה:סגל האוניברסיטה למוזיקה ואמנויות הבמה של וינה
קטגוריה:ילידי 1899
קטגוריה:אוסטרים שנפטרו ב-1975
טטרדרכמה

טטרדרכמה אתונאית, 499 לפנה"ס. מצדה האחד ראש [[אתנה ומצדה השני ינשוף, ענף זית והאותיות היווניות ΑΘΕ, קיצור של השם "אתונה"]]

טטרדרכמה (ביוונית: "ארבע דרכמאות"; בכתיב עברי ארכאי: טטרדרכמא) הייתה מטבע חשוב בעת העתיקה שמקורו ביוון, בערך של ארבע דרכמאות.<ref name=":0"></ref> הטטרדרכמה האתונאית נעשה במאה ה־5 לפנה"ס למטבע הנפוץ בשוקי העולם.<ref name=":0"></ref> השפעת הטטרדרכמה האתונאית הפכה אותה לאביטיפוס להטבעות מקומיות עירוניות – כך למשל בעזה, מהמרכזים הכלכליים החשובים בלבנט באותה תקופה, טבעו טטרדרכמות שבצדן האחד ראש גבר חבוש קסדה ועטור עלי זית (בהשראת ראש אתנה חבושת הקסדה ועטורת עלי הזית מהטטרדרכמה האתונאית), ובצדן השני דגם שבפניותיו ענפי זית (גם הם בהשראת הטטרדרכמה היוונית).<ref></ref>

בגרסתו האתונאית, על מטבע זה היה פרופיל ראשה של האלה אתנה בחזיתו, וינשוף סמל החוכמה וסמל האלה, בגבו. בלשון הדיבור כונו המטבעות גלאוקיי (γλαῦκαι – ינשופים). בספרות חז"ל כונה המטבע המקביל "סלע".

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מטבעות עתיקים
קטגוריה:יוון העתיקה: כלכלה
חלב סויה

דוכן חלב סויה בווייטנאם
קרטוני חלב סויה בטעמים ביפן
חלב סויה הוא נוזל המופק מפולי סויה. חלב הסויה הומצא בסין לפני יותר מ-2,000 שנה, וכיום הוא נמכר ומשווק ברחבי העולם.

לפי המסורת הסינית, חלב הסויה וגם טופו הומצאו על ידי הנסיך ליו אן (劉安, Líu Ān), משושלת האן הקיסרית, בערך בשנת 164 לפני הספירה, אולם אין עדות היסטורית נוספת שמבססת את המסורת הזאת. אחרי כ-900 שנה יוצאו הטופו והסויה ליפן, ולאחר מכן יוצאו לרחבי ארצות המזרח. במאה ה-20 הגיע חלב הסויה בתפוצה רחבה גם למדינות המערביות, בעיקר לחנויות טבע. משנות ה-90 של המאה העשרים ועד היום חלה עליה בצריכת הסויה והטופו בעולם המערבי.

==הכנת חלב סויה==
תהליך הכנת חלב הסויה כולל מספר שלבים עיקריים:
* טחינה של פולי הסויה
* הפרדה בין החלק המסיס במים לבין זה שאינו מסיס
* הוספת מים לחלק המסיס

ניתן לבצע את התהליך בעזרת מכשיר חלב סויה. הנוזל הלבנבן שמתקבל מכונה חלב סויה טרי. מקורו בפולי סויה ומראהו דומה למראה של חלב פרה אך הוא שונה לחלוטין בטעמו. הוא עשיר בחלבון מלא, בסידן ובמינרלים שונים אחרים.

להכנת טופו מוסיפים בדרך כלל לחלב הסויה מלח ניגרי טבעי, המשמש כמגבן. הוספת מגבן גורמת להיפרדות החלבון מהנוזל. בתהליך המסורתי מועבר החלב, במצבו זה, לתבניות מחוררות שבתוכן בד כותנה, ונדחס לגושים.

מותגי חלב סויה מסוימים נחשבים כמזון אולטרה-מעובד (לפי הגדרות משרד הבריאות).

== היבטים בריאותיים ==
ערכו התזונתי של חלב סויה דומה לערכו התזונתי של חלב. כמות החלבונים דומה, אך קיים הבדל בהרכב השומנים. בפולי הסויה שהם מוצר מהצומח, אין כולסטרול אשר נמצא בחלב יונקים. בחלב סויה יש מעט יותר סידן, אם כי ספיגתו נמוכה יותר.

יחסית לצמחים אחרים סויה מכילה יותר פיטואסטרוגנים. פיטואסטרוגנים מועילים למערכות שונות בגוף כגון מערכת השלד והלב.

משרד הבריאות ממליץ על צריכת סויה, כולל משקאות סויה ללא סוכר מוסף. סקירת מחקרים חדשה שפרסם קובעת כי צריכת סויה אינה גורמת להתפתחות מינית מוקדמת (כפי שחששו בעבר), וכי אינה מעלה את הסיכון להתפתחות סרטן השד אלא להפך, היא עשויה לסייע במניעת סרטן השד וקשורה בהפחתת הסיכון לתמותה ולהישנות הגידול בקרב חולות ושורדות המחלה.

==ראו גם==
* פיטואסטרוגנים

==קישורים חיצוניים==

* [http://www.soyinfocenter.com/HSS/soymilk1.php History of Soymilk and Dairy-like Soymilk Products], באתר soyinfocenter.com

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משקאות
קטגוריה:המטבח הסיני
סויה
קטגוריה:מוצרי סויה